סיימתי לראות עכשיו את ילדי כדור הארץ. זה היה אחד הדברים המדכאים שראיתי, והיא הייתה מצוינת. עם זאת, יש לי כמה שאלות שמפריעות לי ומעניין אותי לדעת אם יש להן הסברים טובים.
1. למה הממשלה רצתה לחסל את כל טורצ'ווד ולא רק את ג'ק?
2. חלק מהסדרה חשבתי שמי שפועל בשביל לחסל את טורצ'ווד עושה את זה כי יצא לו משהו מהנחיתה של החייזרים, אבל מסתבר שלא. לא ברור לי למה מלכתחילה הממשלה משתפת פעולה עם החייזרים ובונה להם את המתקן, במקום לפנות לטורצ'ווד לעזרה.
בהתחשב במה שהחייזרים האלה עשו לפני ארבעים שנה, אפשר להבין שהם לא ידידותיים במיוחד.
3. ראיתי רק כמה פרקים של דוקטור הו, אז אני לא ממש מבין איך החוקים של העולם פועלים. לא הייתה להם שום דרך לקרוא לעזרה לדוקטור? כי הוא פותר בעיות כאלה על בסיס של פעם בפרק.
4. בשום שלב לא הוסבר איך החייזרים מדברים דרך כל הילדים. זה שהם עושים את זה זה מילא, הם חייזרים. אבל איך ג'ק עושה את זה בסוף?
5. למה גוון וריס פגשו את ג'ק רק אחרי חצי שנה? זה הזמן שלקח לו להחליט שהוא רוצה לעזוב?
ג'ק מופיע בפרקים של דוקטור הו אחרי סוף הסדרה הזאת?
6. למה ג'ון (שהיה המתווך עם החייזרים) לא ברח עם המשפחה שלו במקום להתאבד?
ובכל זאת, זה היה חזק וזה היה מדכא, כמו פרק טוב של טורצ'ווד. ועדיין הסיום של הפרק הרגיש לי קצת כמו בילד-אפ למשהו אחר ופחות כמו סיום הולם לסדרה הזאת, ובגלל זה יהיה לי קצת קשה להמליץ עליה לאנשים, בעיקר כאלה שלא ראו את העונות הראשונות.
3. גם אני לא הבנתי למה לא קראו לו.
4. ג'ק משתמש באותו גל שהם השתמשו כדי להרוג את הזקן ההוא שהיה מחובר. הם פשוט החזירו להם את הגל דרך הילד.
6. לברוח מהממשלה? זה בן אדם שכל פעולה שהוא עושה עוברת דרך הממשלה. כל נסיון שלו להימלט היה נגמר בצורה רעה בה לוקחים את הילדים שלו ומעבירים אותם לדבר הזה כשהם צורחים. זה היה נורא אבל לא הייתה לו ברירה. העובדה שהוא ירה גם באשתו ובעצמו הייתה כי הוא ידע שאין דרך שבה מישהו מהם יוכל להתגבר על דבר כזה.
1. ממה שהבנתי הם רצו להרוג את ג'ק בגלל המעורבות שלו בסיבוב הקודם עם החייזרים - בסך הכל, אם הם רצו להרוג אותו בגלל זה שהוא לא יכול למות, הם יכלו לעשות את זה גם קודם, בלי קשר ל456.
עדיין, למה הממשלה משתפת פעולה עם ה456 (= בונה בשבילם את החדר הזה)? זה לא שהם יצאו חברים נהדרים של האנושות בפעם הקודמת שהם היו בכדור הארץ. ולא רק שהממשלה בונה בשבילם את החדרון, היא גם רוצחת את מומחי החייזרים היחידים על כדור הארץ.
איזה אינטרס היה לג'ק לספר על מה שקרה בעבר אם הוא היה חלק מזה?
בסך הכל, אני מבין את הרצון של הממשלה בטיוח, אבל נראה לי יותר הגיוני לשמור את מומחי החייזרים בחיים בזמן שמגיעים חייזרים לכדור הארץ. אפילו לכלוא אותם בבידוד יהיה יותר הגיוני.
3. קראתי איזה הסבר שאומרת שהאירועים של הסדרה הם נקודה קבועה בזמן והדוקטור לא יכל להשפיע עליהם.. אני בקושי מכיר את הדוקטור, אז אני לא מבין בזה.
4. שוב, זה שחייזרים יכולים לדבר דרך כל הילדים בכדור הארץ זה לגיטימי. כשג'ק עושה את זה בלי הסבר טוב זה מוזר. המדע של הסדרה טוען שאם משדרים בגל מסוים זה יגרום לכל הילדים בכדור הארץ להגיד את השדר?
6. התכוונתי שהוא היה לוקח את הילדים שלו, משאיר את הפלאפון והכרטיס אשראי מאחוריו ובורח. לממשלה יש מספיק למה לדאוג באותו רגע גם בלי לנסות לרדוף אחריו. בכל מקרה זה נראה לי אפשרות יותר טובה ממה שהוא בחר.
1 הם רצו להרוג אותו בגלל 456. רק שאי אפשר להרוג אותו. הם לא יודעים למה.
2 הם רצו לכסות את התחת שלהם, זה מה שהיה להם הכי חשוב. לכן הם ניסו להיפטר מטורצ'ווד. ברגע שזה קרה, הם התחילו לפעול כדי להבין מה הם רוצים, גילו ואז הסתבכו יותר.
לעולם אל תניח שפוליטיקאים מושחתים שדואגים רק לתחת של עצמם, יפעלו בשכל.
ההבדל בין באפי/אנג'ל לדוקטור/טורצ'ווד זה שבאפי ואנג'ל הם באותה רמת כוח, והדוקטור הוא הרבה מעל טורצ'ווד. מה שאהבתי בעונה הזאת זה את הרעיון שרק בגלל שהדוקטור לא היה שם באותו זמן כמעט ונגרם אסון עצום לכל האנושות - זה מרגיש לי מתאים לתמה של הסדרה בקשר לשרירותיות והיכולת של בני אדם להתמודד עם הגורל שלהם. בסופו של דבר הם כן הצליחו להסתדר בעצמם, אבל היה לזה מחיר.
בלי לראות את העונות הקודמות ובלי להכיר את הדמויות מדוקטור הו?